Loretta Lynch

Loretta Elizabeth Lynch (født 21. mai 1959 i Greensboro) er en amerikansk jurist og politiker. Hun var USAs justisminister fra 27. april 2015 til 20. januar 2017.

Lynch ble født i Nord-Carolina og studerte ved Harvard Law School. Hun var føderal statsadvokat for New Yorks østre distrikt, som omfatter fylkene Kings, Queens, Richmond, Nassau og Suffolk, fra 1999 til 2001 og igjen fra 2010 til 2015.

Lynch ble nominert av USAs president Barack Obama den 8. november 2014 til å bli USAs justisminister som etterfølger til Eric Holder. Hun ble tatt i ed som justisminister 27. april 2015.

Referanser 

USAs justisministre
Barack Obamas regjering
Påtalejurister i USA
Personer fra Greensboro